**Приложение № 5**

**I. ИЗПОЛЗВАНИ СЪКРАЩЕНИЯ**

|  |  |
| --- | --- |
| **ВЕИ** | **Възобновяеми енергийни източници** |
| **ДДС** | **Данък добавена стойност** |
| **ДМА** | **Дълготрайни материални активи** |
| **ДНА** | **Дълготрайни нематериални активи** |
| **ДФЗ** | **Държавен фонд „Земеделие”** |
| **ДФЗ-РА** | **Държавен фонд „Земеделие”-Разплащателна агенция** |
| **ДОПК** | **Данъчно-осигурителeн процесуален кодекс** |
| **ЕК** | **Европейска комисия** |
| **ЕО** | **Европейска общност** |
| **ЕС** | **Европейски съюз** |
| **ЕФСУ** | **Европейски фондове при споделено управление** |
| **ЕФМДРА** | **Европейски фонд за морско дело рибарство и аквакултури** |
| **ЗЗД** | **Закон за задълженията и договорите** |
| **ЗКПО** | **Закон за корпоративното подоходно облагане** |
| **ЗМСП** | **Закон за малките и средните предприятия** |
| **ЗОП** | **Закон за обществените поръчки** |
| **ЗТР** | **Закон за търговския регистър** |
| **ЗУСЕФСУ** | **Закон за управление на средствата от европейските фондове при споделено управление** |
| **ИСУН** | **Информационната система за управление и наблюдение на средствата от Европейските фондове при споделено управление** |
| **ИАРА** | **Изпълнителна агенция по рибарство и аквакултури** |
| **КЕП** | **Квалифициран електронен подпис** |
| **КН** | **Комитет за наблюдение** |
| **МЗ** | **Междинни звена** |
| **МЗХ** | **Министерство на земеделието и храните** |
| **МС** | **Министерски съвет** |
| **МСП** | **Малки и средни предприятия** |
| **МНСПА** | **Многогодишен национален стратегически план за аквакултурите в Република България 2021-2027 г.** |
| **НСИ** | **Национален статистически институт** |
| **ПМС** | **Постановление на Министерски съвет** |
| **ПМДРА** | **Програма за морско дело рибарство и аквакултури 2021-2027** |
| **СМР** | **Строително-монтажни работи** |
| **СО** | **Счетоводен орган** |
| **УО** | **Управляващ орган** |
| **ФК** | **Формуляр за кандидатстване** |

**II. ОСНОВНИ ДЕФИНИЦИИ**

|  |  |
| --- | --- |
| **Административен договор за предоставяне на безвъзмездна финансова помощ (АДПБФП)** | Административен договор е изрично волеизявление на ръководителя на Управляващия орган за предоставяне на финансова подкрепа със средства от ЕФСУ, по силата на което и със съгласието на бенефициера се създават за бенефициера права и задължения по изпълнението на одобрения проект. Административният договор се оформя в писмено споразумение между ръководителя на Управляващия орган и бенефициента, заместващо издаването на административен акт. |
| **Авансово плащане** | Плащане след одобрение на проекта и преди извършване на инвестиционните разходи при условията описани в Общите условия към АДПБФП и Условията за изпълнение към процедурата. |
| **Басейново стопанство** | Рибовъдно стопанство, в което рибата се отглежда в специално изградени или приспособени за извършване на рибовъдна дейност земни, бетонни или изградени от друг материал басейни. |
| **Безвъзмездна финансова помощ** | Средства, предоставени от ПМДРА, включително съответното национално съфинансиране, с цел изпълнението на одобрен проект, насочен към постигане на определени резултати. |
| **Бенефициер (бенефициент) на безвъзмездна финансова помощ** | Лицата, посочени в чл. 2, пар. 9 от Регламент (ЕО) № 2021/1060- публична или частна организация, и само за целите на Регламента за ЕЗФРСР и Регламента за ЕФМДРА физическо лице, които отговарят за започването или за започването и изпълнението на операции. В рамките на схемите за помощ по член 107 от Договора за функционирането на Европейския съюз (предишен член 87 от Договора за създаване на ЕО), бенефициерите са публични или частни предприятия, които изпълняват отделен проект и получават публична помощ. |
| **Възобновяеми енергийни източници** | Вятърна, слънчева, аеротермална, геотермална, хидротермална и, водноелектрическа енергия, биомаса, сметищен газ, газ от пречиствателни инсталации за отпадни води и биогазове. |
| **Видове с пазарен потенциал** | Видове, за които средносрочните прогнози показват, че е вероятно пазарното търсене да надвиши предлагането. |
| **Воден обект** | Постоянно или временно съсредоточаване на води със съответни граници, обем и воден режим в земните недра и в естествено или изкуствено създадени форми на релефа заедно с принадлежащите към тях земи. |
| **Водовземане** | Обхваща всички дейности, свързани с отнемане на води от водните обекти и/или отклоняването им от тях, както и използването на енергията на водата |
| **Група предприятия** | „Група" означава предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. |
| **Дата на започване на работата** | Означава първото от следните събития: започване на строителните работи, свързани с инвестицията, или поемане на първия правнообвързващ ангажимент за поръчка на оборудване или всеки друг ангажимент, който прави инвестицията необратима. Купуването на земя и подготвителните дейности като получаването на разрешителни и провеждането на проучвания на осъществимостта не се считат за започване на работите по проекта. При поглъщания на предприятия „започване на работите по проекта“ означава момента на придобиване на активите, пряко свързани с придобития стопански обект. |
| **Дейност** | Задача или група от задачи (действие или група от действия), които имат (водят до постигане на) конкретен резултат (резултат/продукт) и чрез които се реализира изпълнението на съответния проект. |
| **Допустими за финансиране разходи** | Допустими за финансиране разходи е общата сума от всички плащания за одобрените на бенефициера инвестиции |
| **Екстензивно производство на риба** | При отглеждането на риба не се контролират условията на средата и участието на хората е ограничено до зарибяване и улов на рибата. Нарастването й е изцяло на базата на естествена храна |
| **Енергийна ефективност** | Количеството спестена енергия, определено чрез измерване и/или оценка на потреблението преди и след прилагането на вид дейност за повишаване на енергийната ефективност, като същевременно се осигурява нормализиране на външните условия, които оказват въздействие върху потреблението на енергия. |
| **Зарибителен материал** | Риба и други водни организми предназначени за зарибяване на различни производствени мощности с цел получаване на риба и други водни организми за консумация. |
| **Изпълнител, определен от страна на бенефициера** | Изпълнители на дейности по проекта, възложени им от бенефициерите на безвъзмездна финансова помощ. Изпълнителите от страна на бенефициера не са партньори. След сключване на АДПБФП бенефициерът е задължен да проведе предвидените процедури за избор на изпълнител |
| **Икономически оператор** | Всяко физическо или юридическо лице, както и другите органи, участващи в реализирането на помощта от ЕФМДРА, с изключение на държавата при изпълнение на нейните правомощия на публична власт. |
| **Икономическа жизнеспособност** | Определяне на икономическия ефект от инвестицията, измерен в положително парично изражение към началния момент на инвестиционния период |
| **Иновация в аквакултурите** | Това е процес, с помощта на който стопанството разработва/възприема, внедрява и започва да експлоатира нови или подобрени технологии, или форми на организация на производството и като резултат стопанството получава нов или подобрен продукт или бизнес процес (или комбинация от тях), който се различава значително от предишните продукти на фирмата или бизнес процеси и които са въведени на пазара или въведени в употреба от компанията. |
| **Интегрирана интензивно-екстензивна рибовъдна система (ИИЕРС)** | Система, при която има обособени интензивна зона с басейни за отглеждане на риба и екстензивна зона с басейни с микроорганизми, растителни и животински съобщества, в които протичат естествени процеси по пречистване на водата. Екстензивната зона осигурява многократното използване на водата в интензивната зона. |
| **Интензивно производство на риба** | При отглеждането на риба се извършва контрол на основните хидрохимичните параметри на водата и участието на хората включва широк кръг от дейности по зарибяване, торене, мелиорации, почистване на басейни, рибата се храни ежедневно с качествени, балансирани по своя състав гранулирани и екструдирани фуражи и улов на рибата. |
| **Кандидати** | Всички физически и юридически лица и техни обединения, които кандидатстват за безвъзмездна финансова помощ чрез подаване на проектно предложение. |
| **Вид дейност** | Вид дейност е набор от операции |
| **Материални активи** | По смисъла на чл. 2, пар. 29 от Регламент (ЕО) № 651/2014 „материални активи" означава активи, състоящи се от земя, сгради, съоръжения, машини и оборудване. |
| **Място на изпълнение на проекта** | Мястото на физическото осъществяване на инвестицията. |
| **Междинно плащане** | Плащане за обособена част от одобрената и извършена инвестиция. |
| **Микро, малки и средни предприятия** | Предприятия, които отговарят на определението съгласно Закона за малките и средни предприятия |
| **Интегрирани мултитрофични системи за аквакултури** | Системи, при която се отглеждат различни видове организми, заемащи различни трофични нива в хранителната верига (страничните продукти от единият вид се използват като суровина за другия вид). Интегрирането се отнася до синергично култивиране на монокултури в системите, като се използва пренос на вода (респ. на хранителни вещества и енергия) между системите за тяхното отглеждане. |
| **Нематериални активи** | Активи, които нямат физически или финансов израз, като патенти, лицензи, ноу-хау или друга интелектуална собственост. |
| **Нередност** | Съгласно чл. 2, параграф 31 от Регламент (ЕО) № 2021/1060 „нередност“ означава всяко нарушение на приложимото право, произтичащо от действие или бездействие на икономически оператор, което има или би имало за последица нанасянето на вреда на бюджета на Съюза чрез начисляване на неправомерен разход в този бюджет. |
| **Нови видове риба** | Видове, които не са обект на производството на аквакултури в Р. България, за които има благоприятни пазарни перспективи и тяхната биология и/или типа производствени мощности позволяват да бъдат отглеждани в страната ни. |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице - физическо или юридическо;  ж) лицата, едното от които е търговски представител на другото. |
| **Обект за производство на храни** | Всяко помещение или сграда, в което се извършва добив, частична или цялостна преработка, приготвяне, пакетиране, препакетиране, бутилиране, етикетиране и съхранение на храни, предназначени за консумация от човека. |
| **Оборотно водоснабдяване** | Рибовъдно стопанство, в което се използва повторно водата (повече от 5% от общото количество на водата в системата) като се прилагат само частични мерки за възстановяване на нейните качествени параметри (обичайно само обогатяване с О2). |
| **Оперативни разходи** | Административните разходи и разходите, свързани с поддръжка и експлоатация на активите. |
| **Операция** | Проект, договор, действие или група проекти, избрани по съответните програми |
| **Официален каталог** | Продуктов каталог издаден от производител, официален представител на производителя или от официален вносител, който е публичен и общо приложим към всички партньори/клиенти, т.е. не е създаден за целите на конкретната подадена оферта |
| **Полуинтензивно производство на риба** | При отглеждането на риба не се контролират условията на средата или се извършва контрол само някои от хидрохимичните параметри на водата и участието на хората включва дейности по зарибяване, торене, мелиорации, подхранване със зърнени и други фуражи, което не се извършва ежедневно и улов на рибата. |
| **Програма** | Програма е отделен документ, изготвен от държавата-членка и одобрен от Европейската комисия, съдържащ съгласуван пакет от приоритети на Съюза, които да бъдат постигнати с помощта от ЕФМДРА. |
| **Приоритет на Съюза** | Приоритет на Съюза е един от приоритетите в дадена програма, съставен от група мерки, които са свързани и имат конкретни измерими цели. |
| **Предприятие** | Всяко физическо лице, юридическо лице или гражданско дружество, което извършва стопанска дейност, независимо от собствеността, правната и организационната си форма. |
| **Проектно предложение** | Предложение, подадено от кандидат, за предоставяне на безвъзмездна финансова помощ за изпълнението на определен проект, включващо формуляр за кандидатстване и други придружителни документи. |
| **Прилежаща инфраструктура** | Прилежаща инфраструктура е техническата инфраструктура по смисъла на § 5, т. 31 от допълнителните разпоредби на Закона за устройство на територията, както и други сгради и съоръжения на територията им, свързани с обслужване на извършваните на тази територия дейности, включително - водопроводна и канализационна инсталация, транспортни съоръжения, захранващи и отвеждащи инсталации - електричество, вода, гориво и районно осветление. |
| **Преработка на риба и други водни организми** | Химическо или физическо преработване, като топлинна обработка, опушване, осоляване, дехидратация или мариноване на пресни, охладени или замразени продукти, комбинирани или не с други хранителни продукти, или комбинация с други процеси. |
| **Пускане на пазара** | Пускане на пазара означава притежаването на преработени продукти от риболов и аквакултури с цел продажба, в това число предлагането за продажба или всяка друга форма на прехвърляне, безплатно или срещу заплащане, продажбата, разпространението и други форми на прехвърляне. |
| **Рециркулационна система за аквакултури (РСА)** | Система, при която отглеждането риба се извършва в басейни, вани и др. като се осъществява пълен контрол на физико-химичните параметри на използваната вода. Водата се използва многократно след прилагане на различни мерки за възстановяване на нейните качества (обикновено механично и биологично пречистване, отстраняване на СО2, обогатяване с О2, подгряване и др.) и необходимите нови (свежи) количества вода не надхвърлят 5% от общото количество на водата в системата. |
| **Ресурсна ефективност** | Използване на изчерпаемите природни ресурси по устойчив начин, намалявайки въздействието върху околната среда. |
| **Риба за консумация** | Риба и други водни организми достигнали целевият от производителя размер и средно единично тегло, готови за предлагане и реализация на пазара. |
| **Рибовъдно стопанство (обект за аквакултури)** | Стопанство със специално изградени съоръжения (в някои случаи – приспособени) за осъществяване на дейности по развъждане и отглеждане на риба и други водни организми и притежаващи всички необходими разрешителни и регистрации за извършване на тази дейност. |
| **Ръководител на Управляващия орган** | Ръководителят на администрацията, изпълняваща функциите на управляващ орган на съответната програма или част от която е управляващият орган на съответната програма или оправомощено от него лице. |
| **Садково стопанство (садкова установка)** | Рибовъдно стопанство, в което отглеждането на рибата се извършва в мрежени клетки (садки), носени от понтони и закотвени за дъното и са разположени в акваторията на подходящ воден обект. |
| **Сектор на рибарството** | Секторът на икономиката, който включва всички дейности по производство, преработка и предлагане на пазара на продукти от риболов или аквакултури. |
| **Съпоставими оферти** | Оферти, които се сравняват на базата на:  а) еднотипни основни технически характеристики;  б) общ капацитет на оборудването;  в) количествено-стойностни сметки. |
| **Страничен животински продукт** | Продукт, получен при преработка на продукти от животински произход в преработвателно предприятие, които не са предназначени за консумация от хора. |
| **Традиционно отглеждане на аквакултури** | Обичайни практики, за развъждане и отглеждане на риба в Р. България, които са разпространени и утвърдени на територията на страната ни и се прилагат от много години в обектите за аквакултури. |
| **Устойчиво производство на аквакултури (устойчиви аквакултури)** | Модел на производство, при който отглежданите количества риба се запазват или увеличават без да се влошава състоянието на водната околна среда (или се подобрява), оптимизира се (намалява се) използването на ресурси, използват се енергоспестяващи технологии, получават се екологично чисти продукти и се минимизират и рециклират отпадъците, т.е. има баланс между производство, употребата на ресурси и опазване на околната среда. |